Báðir mennirnir hafa lýst yfir sakleysi sínu . Þeir hafa gengið lausir gegn tryggingu en hafa þó verið undir eftirliti . Vísir / Getty Lögmenn Apple segja forsvarsmenn fyrirtækisins óttast að tveir fyrrverandi starfsmenn fyrirtækisins frá Kína , sem sakaðir eru um að stela iðnaðarleyndarmálum , flýi til Kína verði þeir ekki áfram undir eftirliti . Þeim Xiaolang Zhang og Jizhong Chen er báðum gert að hafa stolið iðnaðarleyndarmálum Apple og reynt að koma þeim til Kína . Zhang vann við leynilegt verkefni Apple sem tengist sjálfkeyrandi bílum . Hann tók skrár úr tölvukerfi fyrirtækisins og tilkynnti að hann væri að hætta og ætlaði sér að hefja vinnu hjá kínversku fyrirtæki sem vinnur einnig að sjálfkeyrandi bílum . Hann var handtekinn á flugvelli í fyrra þar sem hann var á leið um borð í flugvél til Kína . Þá fannst tölva á heimili hans sem innihélt iðnaðarleyndarmál fyrirtækisins Marvell Technology Group , sem Zhang vann hjá áður en hann hóf vinnu hjá Apple . Chen tók rúmlega tvö þúsund skrár sem tengjast innri tölvukerfum Apple . Hann var handtekinn í janúar og var hann sömuleiðis á leið til Kína . Á heimili hans fundust einnig skjöl frá fyrirtækjum sem hann hafði áður starfað hjá . Þar á meðal eru fyrirtækin General Electric Co og Raytheon Co . Eitt skjal frá Rayheon var leynilegt og sneri að vinnu fyrirtækisins við eldflaugavarnir Bandaríkjanna . Báðir mennirnir hafa lýst yfir sakleysi sínu , samkvæmt frétt Reuters . Þeir hafa gengið lausir gegn tryggingu en hafa þó verið undir eftirliti . Lögmaður mannanna segir þá eiga fjölskyldur í Kína og þeir hafi því ástæður til að ferðast þangað . Þeir hafi hvorugur sýnt ummerki þess að ætla að koma sér undan réttvísinni . Saksóknarar segja hins vegar að fari þeir til Kína verði ómögulegt að rétta yfir þeim og mögulega dæma þá . Yfirvöld Bandaríkjanna hafa ítrekað sakað Kínverja um stuld á hernaðar - og iðnaðarleyndarmálum og hefur sá þjófnaður verið til umræðu í viðskiptaviðræðum ríkjanna . Dómsmálaráðuneyti Bandaríkjanna varaði bandarísk fyrirtæki við því í september að eiga í viðskiptum við kínversk fyrirtæki . Frá 2012 hafa rúmlega 80 prósent allra mála sem snúa að stuldi iðnaðarleyndarmála í Bandaríkjunum beinst gegn kínverskum aðilum .